২৯ ফেব্রুয়ারী ২০১২ সকাল আনুমানিক ১১.৩৫ টায় তিনি র‌্যাব-২ এর শিয়া মসজিদ ক্যাম্পে জানান। তিনি বলেন, ক্যাম্পের গেটে কর্তব্যরত র‌্যাব সদস্যের কাছে আলিফের নিখোঁজের ব্যাপারে জানান এবং উর্ধ্বতন কর্মকর্তাদের সঙ্গে যোগাযোগ করতে চান। কিন্তু গেটে কর্তব্যরত র‌্যাব সদস্য তাঁকে গেটের ভেতরে ঢুকতে না দিয়ে অভিযোগ বক্সে অভিযোগ দায়ের করতে বলেন। তিনি তখন তাঁর ছেলেকে উদ্ধারের জন্য একটি অভিযোগপত্র লিখে অভিযোগ বক্সে রেখে চলে আসেন।